als_Latn dik_Latn sag_Latn
Opinion
-
Standardi i Ramës dhe standardi i Ballës!Sali BERISHA
Gazetari Sokol Balla ishte këto ditë viktimë e një sulmi hakmarrës e primitiv ndaj privatësisë së tij. Pavarësisht nga mendimet e mia për Ballën dhe “Top Story”, konsideroj vjedhjen dhe publikimin e videove të tij private një krim të dënueshëm dhe uroj...24 April 2015me shume...
Publikimet e Fundit
- Tiranës i shtohen 13 mijë metra katrorë gjelbërim
- Raporti i OKB: Shqiptarët më të dëshpëruarit në rajon
- Zogu i Ramës u hoqi ndihmën ekonomike 20 mijë familjeve
- Deri në 2013 u rikthyen 133 mijë emigrantë, për dy vjet ikën 56 mijë
- Investimet, 42% më të ulta se në 2013-ën
- I paligjshëm sekuestrimi i banesave
Dekriminalizimi i Parlamentit dhe akuzat që rëndojnë ndaj Ilir Metës si porositësi i vrasjes së dy deputetëve kanë qenë dy pikat e forta që opozita ka ngritur dje në Komitetin e Stabilizim-Asociimit, ku të pranishëm ishin përfaqësues të Parlamentit Europian. Deputeti demokrat i ka kërkuar dje Parlamentit Europian asistencë në hetimin e akuzave të deputetit Tom Doshi ndaj kryetarit të Parlamentit, Ilir Meta se ai ka pajtuar vrasës. Mbledhja nisi me debate nga ana e deputetëve të opozitës, pasi ndryshe nga takimet e tjera të Komitetit të Stabilizim-Asociimit, ky takim nisi me një tjetër format, ku të pranishëm ishin ministrat e kabinetit qeveritar, të cilët nisën të mbanin fjalime duke renditur “sukseset” e qeverisë. Por show vijoi edhe më tej kur pas fjalimeve të ministrave, deputetët e mazhorancës nisën të bënin pyetje ndaj ministrave të tyre, gjë që nuk e bëjnë kurrë as në mbledhjet e komisioneve e as në seancat parlamentare. Deputeti demokrat, Aldo Bumçi tha se shndërrimi i këtij takimi në një format të tillë është një rast i paprecedent. “Ky nuk është debati ndërparlamentar i 10 viteve të fundit. Në 10 vjet nuk ka ndodhur ajo që po ndodh sot. U treguam të mirëkuptueshëm, lejuam një seancë që nuk ka ndodhur në 10 vjet. Por nuk ka më kuptim që shumica të pyesë qeverinë e saj. O do të kthehemi në seriozitet, ta kthejmë këtë seancë brenda seriozitetit, ose kjo nuk ka më kuptim kështu”, tha Bumçi. Edhe deputetja demokrate, Majlinda Bregu e cilësoi qesharake shfaqjen e ministrave dhe deputetëve të mazhorancës. “Pse deputetët e PS nuk gjejnë kohë për të pyetur ministrat e tyre kur janë bashkë, në mbledhje grupi parlamentar, kur keni seanca dëgjimore dhe duhet patjetër të bëni show-n që ju u kërkoni llogari ministrave tuaj? Që nuk merreni vesh me njëri-tjetrin kjo nuk është çudi, por që ju u kërkoni llogari ministrave tuaj para parlamentarëve europianë nuk ka ndodhur ndonjëherë”, u shpreh deputetja demokrate. Bregu më pas bëri një panoramë të pushimeve nga puna në administratë, që në disa raste kanë çuar edhe në vetëvrasje. Kryesuesja e komitetit, Monica Macovei nënvizoi në fjalën e saj luftën kundër korrupsionit. “Duhet të kemi vizion luftën kundër korrupsionit, tha ajo, pasi në të kundërt njerëzit nuk besojnë më tek institucionet, tek drejtësia. Dhe kjo do të ndikojë në sektorë të tjerë, si në tregti, ekonomi, buxhet”. Ndërsa ambasadorja e BE-së, Romana Vlahutin, nënvizoi se në Shqipëri mungon dialogu politik. Po ashtu, ajo vuri theksin tek zgjedhjet e pritshme vendore: “Shqipëria duhet të tregojë një proces të mirë zgjedhor”, tha Vlahutin, duke shtuar se, “ndryshimet janë të rëndësishme në Shqipëri, duke nisur që nga arsimimi, po s’do të lemë pa përmendur luftën kundër korrupsionit, krimit të organizuar. Shqipëria ka bërë një progres të rëndësishëm, që e çoi drejt statusit kandidat, por akoma ka shumë për të bërë. Takime si ky i sotmi janë të rëndësishme, me qëllim që të ketë një shkëmbim të qartë pikëpamjesh”. Debatet janë fokusuar më pas dhe tek dekriminalizimi dhe reforma në drejtësi, për të cilën përfaqësuesi i opozitës, Eduard Halimi tha se është e dështuar. Në takimin e Stabilizim-Asociimit Shqipëri-BE diskutohet drafti paraprak i negociuar mes Shqipërisë dhe BE që përmban 14 pika. Në fund të takimit ky draft me rekomandimet përkatëse do t’i adresohet Këshillit të Stabilizim-Asociimit të BE.
Video - Momenti i ekzekutimit te biznesmenit Santo
Kerko Lajme
Parashikimi motit
58°
14°
°F | °C
Partly Cloudy
Humidity: 85%
1 mph
Sat
46 | 69
7 | 20
Sun
49 | 75
9 | 23
pap_Latn unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn unk unk dan_Latn eng_Latn slk_Latn eng_Latn ayr_Latn unk unk hau_Latn unk unk